Ερρίκος Κάβεντις (αξιωματικός Βρετανικού Στρατού)

Ο στρατηγός Ερρίκος Φρειδερίκος Κόμπτον Κάβεντις, αγγλ.: Henry Frederick Compton Cavendish (5 Νοεμβρίου 1789 – 5 Απριλίου 1873) ήταν αξιωματικός του Βρετανικού Στρατού, πολιτικός και αυλικός. 

 Πρώιμη ζωή και σταδιοδρομία 
Ο Κάβεντις γεννήθηκε στο Γουέστμινστερ και ήταν ο 3ος γιος του Γεωργίου Κάβεντις 1ου κόμη του Μπέρλινγκτον, και της λαίδης Ελισάβετ Κόμπτον, κόρης και κληρονόμου του 7ου κόμη του Νορθάμπτον .  Ο Κάβεντις σπούδασε στο Κολέγιο Ήτον και στο Κολέγιο Τρίνιτυ του Κέιμπριτζ.  Το 1808 διορίστηκε υπολοχαγός στους 10ους Δραγώνους και αναπτύχθηκε στην Ισπανία, όπου τραυματίστηκε στη Μάχη της Κορούνια τον Ιανουάριο του 1809 κατά τη διάρκεια του Πολέμου της Χερσονήσου.  Το 1812 εισήλθε στο Κοινοβούλιο για το Ντέρμπυ, μία έδρα την οποία κατείχε μέχρι το 1834.  Το 1837 διορίστηκε αρχιστράτηγος και γραμματέας της βασίλισσας Βικτωρίας,  αλλά παραιτήθηκε από τη θέση το 1841. Στις 2 Ιουνίου 1853 διορίστηκε συνταγματάρχης των Κόλπων Κουίν'ς, μία θέση την οποία κατείχε μέχρι το τέλος του.  Προήχθη σε υποστράτηγο το 1846, σε αντιστράτηγο το 1854 και σε στρατηγό το 1862. 

Ήταν θείος του Γουλιέλμου Κάβεντις 7ου δούκα του Ντέβονσιρ. 

 Οικογένεια 
Νυμφεύτηκε τρεις φορές: 

Αρχικά, στις 24 Οκτωβρίου 1811, νυμφεύτηκε τη Σάρα Φώκενερ (27 Μαΐου 1789 – Νοέμβριος 1817), κόρη του Γουλιέλμου Αύγουστου Φώκενερ. Αυτή κληρονόμησε 40.000 λίρες από τον πατέρα της. Απέκτησαν τέσσερα παιδιά:

 Ελισάβετ Τζορτζιάνα Χάριετ (12 Ιανουαρίου 1812 – 3 Ιανουαρίου 1892), παντρεύτηκε πρώτα τον Γουλιέλμο Βερνάρδο Χάρκουρτ μαρκήσιο ντ'Αρκούρ, και έπειτα τον αντιστράτηγο Ιάκωβο Ρόμπερτσον Κρόφερντ.
 Σάρα Μαρία Κόμπτον (27 Αυγούστου 1813 – 21 Απριλίου 1881), παντρεύτηκε τον Ιωάννη Κάμπελ, 2ο κόμη Κάουντορ και απέκτησε παιδιά.
 Ρέιτσελ Κάβεντις (1815 – 31 Ιουλίου 1816).
 αντισυνταγματάρχης Γουλιέλμος Ερρίκος Φρειδερίκος (31 Οκτωβρίου 1817 – 11 Μαρτίου 1881), νυμφεύτηκε τη λαίδη Αίμιλυ Αυγούστα Λάμπτον, κόρη του Ιωάννη Λάμπτον 1ου κόμη του Ντάραμ, και απέκτησε παιδιά.
 Σέσιλ Κάρολος, νυμφεύτηκε τη Μωντ Χέιλιντεϋ.
 Ρόναλντ Βάλεντιν, νυμφεύτηκε τη Βάιολετ Χέλεν Μπουσέρ.
 Ρόμπιν ακτιβιστής.

Στις 16 Ιουνίου 1819 νυμφεύτηκε για δεύτερη φορά, με την Φράνσις Σούζαν Λάμπτον (απεβ. 23 Νοεμβρίου 1840), κόρη του Γουλιέλμου Ερρίκου Λάμπτον, αδελφή του Ιωάννη Λάμπτον 1ου κόμη του Ντάραμ και χήρα του Φρειδερίκου Χάουαρντ (που σκοτώθηκε στη μάχη του Βατερλώ). Απέκτησαν έξι παιδιά:
 Φραγκίσκος Γουλιέλμος Ερρίκος (6 Φεβρουαρίου 1820 - 12 Ιανουαρίου 1893), νυμφεύτηκε πρώτα τη λαίδη Ελεονώρα ΦιτςΓκίμπον, κόρη του Ριχάρδου ΦιτςΓκίμπον 3ου κόμη του Κλερ, και έπειτα νυμφεύτηκε την Ιάνθη Σκάιρινγκ, με απογόνους και από τις δύο.
 Ερρίκος Κάρολος Λάμπτον (7 Μαΐου 1821 – 6 Οκτωβρίου 1839), απεβ. 18 ετών.
 αιδεσιμότατος Κάρολος Γουλιέλμος (24 Σεπτεμβρίου 1822 - 21 Δεκεμβρίου 1890), νυμφεύτηκε πρώτα τη Φελίσια Σούζαν Λάιγκον, κόρη του Ερρίκου Λάιγκον 4ου κόμη Μπωσάμπ, χωρίς απογόνους, νυμφεύτηκε έπειτα τη Λουίζα Κόκμπερν, φυσική κόρη του σερ Αλεξάνδρου Κόκμπερν 12ου βαρονέτου, με απογόνους, και νυμφεύτηκε μετά τη Μαρία Γκρεγκ, με απογόνους.
 Γεώργιος Ερρίκος (9 Ιανουαρίου 1824 – 21 Ιανουαρίου 1889), νυμφεύτηκε την Αίμιλυ Βικτωρίν Ελισάβετ Ράμπολντ, φράιφραου φον Ντέλμαρ, κόρη του σερ Γουλιέλμου Ράμπολντ 3ου βαρονέτου, και απέκτησε παιδιά.
 Αύγουστος Ιωάννης (13 Σεπτεμβρίου 1825 – 2 Οκτωβρίου 1825), απεβ. νήπιο.
 Κάρολαϊν Φάνυ (11 Νοεμβρίου 1826 – 25 Ιανουαρίου 1910), κυρία επί των τιμών της βασίλισσας Βικτωρίας, μέλος του Βασιλικού Τάγματος Βικτωρίας &amp; Αλβέρτου, 4ης τάξης

Στις 28 Ιανουαρίου 1873 νυμφεύτηκε τη Σουζάνα Έμμα Μπάιερλυ (απεβίωσε π. 1910) και ο ίδιος απεβίωσε δύο μήνες αργότερα.

 Αναφορές 

 Εξωτερικοί σύνδεσμοι 



Κατηγορία:Οικογένεια Κάβεντις